KIAT เศร้า กำไร Q2/60 ลดลง 22.02% แต่ยังปันผล 0.01 บ. XD 23 ส.ค.นี้
KIAT เศร้า กำไร Q2/60 ลดลง 22.02% มาที่ 22.15 ล้านบาท จากปีก่อนมีกำไร 28.41 ล้านบาท หลังต้นทุน-ค่าใช้จ่ายเพิ่มขึ้น ขณะที่ 6 เดือนแรกมีกำไร 47.94 ล้านบาท ลดลง 24.70% จากปีก่อนมีกำไร 63.66 ล้านบาท แต่ยังปันผล 0.01 บ./หุ้น XD 23 ส.ค.60 กำหนดจ่ายเงิน 8 ก.ย.นี้ 
10 ส.ค. 2560

บริษัท เกียรติธนา ขนส่ง จำกัด (มหาชน) หรือ KIAT รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 ดังนี้

ทั้งนี้ผลการดำเนินงานในไตรมาสดังกล่าวมีกำไรลดลง เนื่องจากบริษัทมีต้นทุนรวมเพิ่มขึ้นจากการได้รับงานสัญญาจ้างขนส่งเพิ่ม จึงทำให้ต้องเพิ่มจำนวนพนักงาน ยานพาหนะต้นทุนค่าแรงพนักงานขนส่งสินค้า เชื้อเพลิง ค่าเสื่อมยานพาหนะเพิ่มขึ้น รวมทั้งค่าใช้จ่ายในการขายและการบริหารเพิ่มขึ้น
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ม.ค.2560 ถึงวันที่ 30 มิ.ย. 2560 อัตราจ่ายเป็นเงินสด (บาทต่อหุ้น) 0.01 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค.2560 ทั้งนี้ กำหนดจ่ายเงินปันผลในวันที่ 8 ก.ย.2560